મુંબઈ, તા.12 : પાલિકા તરફથી ગણેશોત્સવ સંબંધી તૈયારીઓ પૂર્ણ કરી લેવાઇ છે. મુંબઈમાં ગણેશોત્સવ દરમિયાન લાખો પર્યટકો આવતા હોવાથી અને ખાસ તો વિસર્જન સ્થળોએ કોઇ અપ્રિય ઘટના ન બને એ માટે પાલિકા તરફથી વિસ્તૃત તૈયારી કરવામાં આવે છે. મેયરે આ વર્ષે પણ પર્યાવરણની જાળવણી અને લોકોની સુરક્ષાને ધ્યાનમાં રાખીને પાલિકા દ્વારા તૈયાર કરાતાં કૃત્રિમ તળાવોમાં વિસર્જનની સલાહ મુંબઈગરાઓને આપી છે.